’n Leerling van Kimberley Boys’ High School wat water oor ’n onderwyser gegooi het, word deur tugstappe in die gesig gestaar.
Op ’n video wat met ’n selfoonkamera geneem is, kan gesien word hoe staan ’n gr. 9-leerling by Lombard terwyl sy by haar lessenaar sit. Hy het ’n bottel water en gooi van die water oor haar uit. Sy staan op en ruk die bottel uit sy hand. Sy gluur hom aan en verlaat die vertrek terwyl die ander leerlinge geluide maak.
Geoffrey van der Merwe, woordvoerder van die departement van onderwys, sê hulle is oor die voorval ingelig.